b'\n_START_ARTICLE_\nTusen\xc3\xa5rsegg\n_START_PARAGRAPH_\nTusen\xc3\xa5rsegg (kinesisk: \xe7\x9a\xae\xe8\x9b\x8b, pinyin: p\xc3\xadd\xc3\xa0n, \xc2\xabl\xc3\xa6regg\xc2\xbb; eller \xe6\x9d\xbe\xe8\x8a\xb1\xe8\x9b\x8b, s\xc5\x8dnghu\xc4\x81d\xc3\xa0n) er en kinesisk matingrediens som lages av egg fra and, h\xc3\xb8ns eller vaktel. Opprinnelig dreide det seg om en konserveringsmetode: Ferske egg bakes inn i en blanding av leire, aske, salt, ulesket kalk og risagner og f\xc3\xa5r ligge i flere uker eller m\xc3\xa5neder. N\xc3\xa5r eggene er ferdige har de m\xc3\xb8rkegr\xc3\xb8nn kremete eggeplomme med duft av rakfisk, mens eggehviten er en stiv m\xc3\xb8rkebrun gel\xc3\xa9 uten s\xc3\xa6rlig aroma._NEWLINE_Det som fremst bidrar til \xc3\xa5 omvandle eggene er den omgivende massens basiske egenskaper som gradvis \xc3\xb8ker eggets pH-verdi fra omkring 9 til over 12. Denne kjemiske prosessen bryter ned store aromal\xc3\xb8se proteiner og fettstoffer til mindre, mer aromatiske molekyler._NEWLINE_Tusen\xc3\xa5rsegg kan spises som de er, legges i risgr\xc3\xb8t (uten melk) eller serveres med riseddik og fersk koriander. Smaken er mild og salt._NEWLINE_Skj\xc3\xb8nt den er giftig i st\xc3\xb8rre mengder tilsetter visse kinesiske produsenter blyoksid til innbakningsmassen for \xc3\xa5 p\xc3\xa5skynde prosessen. Sinkoksid han benyttes som erstatning, men det er heller ikke sunt i for store mengder, da det kan f\xc3\xb8re til koppermangel.'